יתושים

ארוכי-מחוש או יתושים (שם מדעי: Nematocera) היא תת-סדרה של זבובאים, המהווה קבוצה פאראפילטית. היתושים מאופיינים במבנה גוף מוארך, מחושים מחולקים לפרקים, וזחלים החיים בדרך כלל במים. הקבוצה המוכרת ביותר של יתושים היא משפחת הכולכיתיים (Culicidae), הכוללת טפילים מוצצי-דם של חולייתנים. טווח הטקסונים אליהם מתייחס השם העממי "יתוש" משתנה בין שפות שונות; באנגלית (המילה "Mosquito") ובשפות רבות אחרות, המונח מתייחס למשפחת הכולכיתיים בלבד. היתושים נחלקים לשבע קבוצות (Infraorders): Axymyiomorpha Bibionomorpha (ביביוניים, פטריתושיים, יתוציים ואחרים) Blephariceromorpha Cecidomyiidae (יתוציים) Culicomorpha (כולכיתיים, ישחוריים, יבחושיים, ימשושיים ואחרים) Psychodomorpha (יתושעשיים ואחרים) Ptychopteromorpha Tipulomorpha (טיפולתיים ואחרים) משפחה זו כוללת כ-2,000 מינים, מתוכם מעל 45 בישראל. הזכרים ניזונים מצוף פרחים, אולם הנקבות זקוקות גם לדם מבעלי חיים אחרים כדי להשיג את החלבונים הדרושים ליצירת הביצים. לנקבות חוש ריח מפותח, הן רגישות בעיקר לפחמן דו-חמצני המתנדף בתהליך הנשימה, כמו גם לחומרים הנמצאים בזיעה כדוגמת חומצת חלב. יתושים מסוגלים לזהות חום, ובכך מוצאים בעלי חיים חמי-דם בקלות רבה ברגע שהם קרובים מספיק. הכולכיתיים מטילים את ביציהם במקום עם מים עומדים, ולכן האוכלוסייה משגשגת באזורים של ביצות, נהרות ובקרבת חופים. לגולם כושר תנועה החיוני כדי להגיע לפני המים לצורך נשימה. רוב מיני הכולכיתיים החיים מחוץ לאזור הטרופי מעבירים את החורף במים. בצורת הזחל, ניזונים רוב מיני הכולכיתיים ממיקרואורגניזמים הקיימים בבריכות המים העומדים. נקבת היתוש עוקצת במטרה למצוץ דם. במהלך העקיצה היא מעבירה חומר מונע קרישת דם למקום העקיצה. העקיצה תוֹפַחת בדרך כלל לאחר מספר שעות, ויכולה לגרד במשך מספר ימים. הגירוד נגרם בעקבות החומר מונע הקרישה, שמגיב עם העור. עקיצות אלו יכולות להעביר גורמי מחלות כגון טפיל הפלסמודיום הגורם מלריה ווירוסים כגון וירוס הנילוס המערבי, ולכן רשויות באזורים רבים בעולם נוקטות צעדים כגון ייבוש ביצות כדי למזער את אוכלוסיית היתושים. מספר האנשים המתים בשנה בגלל מחלות המועברות על ידי היתוש מוערך בכשלושה מיליון, ולפיכך זהו בעל החיים שממית הכי הרבה בני אדם בעולם. ערך מורחב – הדברת יתושים בין השיטות האפקטיביות להרחקת יתושים: התקנת רשתות בחלונות כדי למנוע את כניסתם של היתושים. הפעלת מאוורר – יתושים מתקשים לעוף ברוחות. חומרים פעילים בתכשירים המשמשים לדחיית יתושים: DEET – כימיקל פופולרי בתכשירים לדחיית חרקים. תמצית צמח נפית החתולים. נפטלקטון – כימיקל לקטוני. ציטרונלה – למשל בנרות המכילים את תמצית הצמח. תמצית אקליפטוס. אלתרין – אידוי הכימיקל נעשה לרוב בחימום טבליות המכילות אותו במכשיר חשמלי. בתחילת המאה ה-21 פותחו שיטות, אשר נכון לשנת 2019 עדיין נמצאות תחת ניסוי, לצמצום משמעותי של אוכלוסיות יתושים באמצעות שחרור לטבע של זחלי יתושים עקרים או ביצוע מניפולציות נוספות שיפגעו בפוריות יתושות ויובילו להטלת ביצים עקרות. בגמרא היתוש הוא סמל לקטנותו של האדם (שהוא יציר האל כמו היתוש) והמחשה לחוסר הטעם שבגאווה האנושית: אדם נברא בערב שבת ומפני מה? ...שאם תזוח דעתו עליו (=שאם יתגאה) אומר לו יתוש קדמך במעשה בראשית (=נברא לפניך). — מסכת סנהדרין דף לח עמ' ב בספר התניא מובא המאמר 'יתוש קדמך' כהמחשה לריחוקו של האדם החוטא מאלוהים בהשוואה ליתוש ושאר בעלי חיים הטמאים... "שאינם משנים תפקידם ופקודתו ית'...": אף יתוש שמכניס ואינו מוציא שהיא קליפה היותר תחתונה ורחוקה מבחינת הקדושה המשפעת בתכלית הריחוק - קודמת לאיש החוטא בהשתלשלות וירידת החיות מרצון העליון ברוך הוא. — ליקוטי אמרים דף ל עמ' ב יתוש שימש ככלי להענשתו של טיטוס על גאוותו והתרסתו כלפי האל לאחר חורבן בית המקדש: יצתה (=יצאה) בת קול ואמרה לו רשע בן רשע בן בנו של עשו הרשע בריה קלה (=יצור בעל חשיבות מעטה) יש לי בעולמי ויתוש שמה. אמאי קרי לה בריה קלה? (=מדוע יתוש נחשב ליצור בעל חשיבות מעטה?) דמעלנא אית לה ומפקנא לית לה (=משום שיש לו כניסה ואין לו יציאה. כלומר, יש לו פה להכניס מאכל, ואין לו מוצא דרך בית הרעי, רש"י) עלה ליבשה ותעשה עמה מלחמה עלה ליבשה בא יתוש ונכנס בחוטמו (=לאף שלו) ונקר במוחו שבע שנים. — מסכת גיטין דף נו עמ' ב כולכיתיים זבוב החול קוטל יתושים טימותי ויינגארד, היתוש: תולדות המלחמה האנושית בטורף הקטלני מכולם, תרגם יוסי מילוא, תכלת הוצאה לאור, 2024. יתושים, באתר ITIS (באנגלית) יתושים, באתר NCBI (באנגלית) יתושים, באתר Animal Diversity Web (באנגלית) יתושים, באתר GBIF (באנגלית) יורם שורק, יתושים, במדור "דברים שיורמים יודעים", באתר ארכיון האינטרנט (במקור, מאתר "nana10‏") ברוק ג'רוויס, ניו יורקר, הוא חיסל לבדו 52 מיליארד בני אדם, באתר הארץ, 2 באוקטובר 2019 דניאלה אפלבלט, איך-מבדילים-בין-יתוש-ליתושה, במדור "שאל את המומחה" באתר של מכון דוידסון לחינוך מדעי, אוגוסט 2019 מילון בעלי חיים: יתושים (תשפ"ב), 2021, באתר האקדמיה ללשון העברית משה גלעד, האויב האחד שמלכד גברים ונשים, דתיים וחילונים, שמאל וימין, באתר הארץ, 25 ביוני 2024 אֲרֻכֵּי-מָחוֹשׁ במילון בעלי חיים: זבובאים (תשע"ח), 2018, באתר האקדמיה ללשון העברית רוית נאור, איזה בעל חיים עדיף לא לפגוש בטבע?, באתר nrg‏, 26 באוגוסט 2011 13 עובדות שאולי לא ידעתם על יתושים, באתר מכון דוידסון לחינוך מדעי, ‏2016-04-24 שילוב של שיטות הדברה מתקדמות הביא להשמדה כמעט מלאה של אוכלוסיות יתושים מעבירי מחלות בשני איים קטנים בסין, באתר מכון דוידסון עמרי הרצוג, ההיסטוריה הסודית של היתושים, באתר הארץ, 27 באוגוסט 2024